รฟม.หั่นค่าจ้าง BEM ติดตั้งระบบเดินรถ 1 สถานีเหลือ 678 ลบ.
รฟม.หั่นวงเงินว่าจ้าง BEM ติดตั้งระบบเดินรถ 1 สถานีเหลือ 678 ลบ.จาก 693 ลบ. พร้อมกำหนดกรอบเวลาการดำเนินงานภายใน 6 เดือน คาดเซ็นสัญญา มี.ค.60
5 ม.ค. 2560

รฟม.หั่นวงเงินว่าจ้าง BEM ติดตั้งระบบเดินรถ 1 สถานีเหลือ 678 ลบ.จาก 693 ลบ. พร้อมกำหนดกรอบเวลาการดำเนินงานภายใน 6 เดือน คาดเซ็นสัญญา มี.ค.60
ผู้สื่อข่าวรายงานว่า คณะกรรมการ การรถไฟฟ้าขนส่งมวลชนแห่งประเทศไทย หรือ รฟม. มีมติให้ปรับลดวงเงินจัดซื้อจัดจ้างติดตั้งระบบเดินรถไฟฟ้า 1 สถานีเชื่อมโยงสายสีม่วงและสายสีน้ำเงิน เหลือ 678 ล้านบาท จากเดิม 693 ล้านบาท พร้อมทั้งกำหนดกรอบเวลาดำเนินการภายใน 6 เดือน โดยมอบหมายให้ รฟม.นำมติดังกล่าวไปเจรจากับ บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM ให้เสร็จสิ้นภายในวันที่ 18 ม.ค.และนำกลับมารายงานต่อคณะกรรมการอีกครั้ง จากนั้นคาดว่าน่าจะเซ็นสัญญาได้ราวต้นเดือน มี.ค.60